ÍRÓK, KÖLTŐK

Az első magyarországi cigány szótárak és nyelvtani ismeretek rendszerezésének segítői: Ipolysághy Balogh Jancsi és Nagyidai Sztojka Ferenc voltak.

Habsburg József Károly főherceg kiválóan beszélte a cigány nyelvet és pártolta a cigányságot. A fent említett két segítővel 1883-ban elkészítette, Magyarországon elsőként, a Cigány nyelvtant, majd 1886-ban a magyar és cigány nyelv gyökszótárat, ez utóbbi 1890-ben bővített kiadásban ismét megjelent (1200 szó).

Az 1980-as években Choli Daróczi József, Karsai Ervin és Rostás Farkas György készítettek lovári cigány szótárakat.

Az 1990-es években Orsós Anna készített beás cigány nyelvtankönyvet. 1997-ben jelent meg Or­sós Anna kéziszótára, és Varga Ilona magyar-beás / beás-magvar szótár.

**Bari Károly** (Bükkaranyos, 1952. X. 1.-)

Miskolcon érettségizett, 1972-73-ban Színművészeti Főiskolára járt, majd 1975-77-ig a debreceni Kossuth Lajos Tudományegyetem bölcsészkarán volt diák.

1977-től szabad foglalkozású. Cigány népköltészetet és mai francia költőket fordít. Grafikáival hazai és külföldi kiállításokon vett részt.

1984-ben József Attila-díjat kapott.

Főbb művei:

Holtak arca fölé (versek) 1970.

Elfelejtett tüzek (versek) 1972.

A némaság könyve (versek) 1983.

A varázsló sétálni indul (versek) 1985.

Tűzpiros kígyócska (népköltészet-népmesegyűjtemény) 1985.

Az erdő anyja (népmesegyűjtemény) 1990.

21 vers (versek) 1992.

Pontos hely (műfordítások) 1993.

Az üvegtemplom (népmesegyűjtemény) 1994.

Madarak aranyhegedűn (Európai cigány írók-költők, műfordítások) 1996.

A tizenkét királyfi (népmesegyűjtemény) 1996.

Álomtanya (Európai írók a cigányokról - műfordítások) 1996.

**Choli Daróczi József** (Bedő, 1939. V. 26.-) Tizenhat éves koráig a bedői cigánytelepen élt. 1958-ban családjával Budapestre költözött. Magyarul beszélni elég korán megtanult, de igazán jól csak a gimnáziumban. Dacból, mivel osztálytársai gyakran kinevették helytelen kiejtése miatt. Az általános iskolát, a gimnáziumot és a tanítóképzőt is esti tagozaton végezte el. Volt segédmunkás építkezése­ken, vagonkirakó és volt bányász is Várpalotán. 1971-72-ben tagja volt a MTA kutatócsoportjának, amely a cigányság szociális, kulturális helyzetét vizsgálta. 1972-től tanácsi előadó, népművelő, alapító tanító egy cigány osztályban, majd szabad foglalkozású író.

Főbb művei:

Fekete korall antológiában (versek) 1981.

Isten homorú arcán (versek, műfordítások) 1990.

Máté evangéliuma cigányul 1991.

Csont fehér pengék között (versek, műfordítások) 1991

[Nagy Gusztávval] Maskar le shiba dukhades (versek, műfordítások) 1994.

Garcia Lorca: Cigányrománcok (műfordítások), 1995.

[Nagy Gusztávval, Kovács Józseffel] Cigány költők versei (szerk.) 1995.

Újszövetség (bibliafordítás) 1996.

**Csemer Géza** (Szeged, 1944. VII. 18.-) A szegedi egyetem bölcsészettudományi karán végzett. 1967-1983 között a Magyar Állami Operaház segédrendezője volt. 1970-től az Országos Rendező Iroda, majd a Magyar Média műsorait állította színpadra. Cigányklubokat vezetett, szociográfiái jelentek meg a cigányok életéről. Szakcsi Lakatos Béla zenéjével musicaljei és zenés játékai kerül­tek színpadra. Dramaturgként, Dunajevszkij Szabad szél című operettjét, Tersánszky Szidike kisasz-szonyát, Kakukk Marciját és Kari May Winnetouját írta át színpadra. Legtöbb darabját maga is ren­dezte. 1993-94-ben a Kethano Drom szerkesztő bizottságának tagja, színházrovatának vezetője.

Főbb művei:

Hej, cigányok (folklór-összeállítás), 1973.

Piros karaván (musical), 1974.

Egyszer egy cigánylány (zenés játék) 1975.

Cigánykerék (zenés játék) 1984.

Bestia (zenés játék, 1980) 1988.

Forintos doktor (rádiójáték) 1982.

Eltörött a hegedűm (zenés játék) 1994.

Eltörött a hegedűm (rádiójáték) 1982. Bihari János (rádiójáték) 1982.

36. Rácz Laci (rádiójáték) 1987.

Habiszti (almanach) 1994.

**Holdosi József** (Vép, 1951.IX. 18.-) 1975-ben a pécsi tanárképző főiskola magyar-történelem sza­kát végezte el. 1978-ban magyar szakos középiskolai tanári diplomát szerzett az ELTE-n. 1975-től kollégiumi nevelőtanár volt. 1979-től Móricz Zsigmond-, majd SZOT- ösztöndíjas. 1991-ben Szom­bathelyen lett gimnáziumi tanár. 1971 óta versei, majd regényei jelentek meg. 1979-ben, Kányák című regényével elnyerte a Művészeti Alap legjobb első kötetes szerzőnek járó díját.

Főbb művei:

Kányák (regény) 1978.

Glóriás Dac (kisregények), 1982.

Cigánymózes (kisregények és dokumentumjáték) 1987.

A bandita és a halál (elbeszélések) 1993.

**Kovács József** (Hontalan) (Mohács, 1950-) Apja pincér volt, 36 éves korában meghalt. Akkor ti­zennégy éves volt. 1974-ig Mohácson élt: volt szakácstanuló, szegkovács, pincér, évekig dolgozott téglagyárban. Hatéves korától rendszeresen járt könyvtárba, tizenöt évesen vette meg saját kereseté­ből első könyvét, Radnóti összes verseit. 1975-ben Budapesten találkozott Lakatos Menyhérttel, Choli Daróczi Józseffel és Péli Tamással, s az ő példamutatásukat tekinti olyannak, mint ami végle­gesen meghatározta sorsát.

Főbb művei:

Ismeretlen cigány ének (versek) 1991.

Pörgő ezüsttallér (versek) 1993.

Aranymetszésű augusztus - Garanciák (versek) 1995.

[Nagy G.-val és Choli Daróczi J.-el] Cigány költők versei (szerk.) 1995.

Sequioiabeszéd (versek) 1996.

**Lakatos Menyhért** (Vésztő, 1926.IV.11-) 1954-ben a nagykőrösi népi kollégium általános mér­nöki szakán végzett. 1954-től a szeghalmi járási tanács igazgatási osztályvezetője. 1955-62-ben Szarvason és Nagykőrösön üzemmérnök, 1964-től a Cigány Téglagyár igazgatója volt. 1969-től a MTA Szociológiai kutatócsoportjának ciganológiai munkatársa. 1973-tól szabad foglalkozású író. 1988-tól a Magyarországi Cigányok Kulturális Szövetségének elnöke s azóta is számos magyaror­szági cigány társadalmi és kulturális szervezetben tevékenykedik. 1976-ban Füst Milán-díjat, 1976-ban és 1993-ban József Attila-díjat kapott.

Főbb művei:

Füstös képek (regény) 1975.

Angárka és Busladarfi (mese) 1978.

A hét szakállas farkas (mese) 1979.

A hosszú éjszakák meséi. A paramisák ivadékai (kisregény) 1979.,1995.

Az öreg fazék titka (mese) 1981.

Csandra szekere (elbeszélések) 1981.

Akik élni akartak (regény) 1982.

**Orsós Jakab** (1920- Nagykanizsán a szepetneki út végén levő erdőben) Elbeszélő és fafaragó. Családjával vándorcigányokkal vonulva érkezett - még kisgyerekként - Magyarországra. Édesapja teknővájó volt. Maga előbb fűrészmalomban dolgozott, 1940-től pedig olajbányász volt. 1942-ben behívták katonának. A szovjet frontra került, ahol hadifogságba esett. Bányában, majd egy repülő­gépgyárban dolgozott. 1948-ban tért haza. Előbb az erdőgazdaságban helyezkedett el, majd újra az olajiparban dolgozott. Olajipari technikumot végzett. Kedvtelésből kezdett faragni, majd emlékeit leírni. 1952-ben a zalai lapban jelent meg első írása melynek címe: Idézés a túlvilágra. Amikor írni kezdett, magyar nyelvű cigány irodalom még nem létezett. A csöndes úttörők közé tartozik - írta róla Nádas Péter. Írásait valamennyi cigány újságban örömmel fogadták. A Zala Megyei írók Egyesüle­tének elnöke.

Főbb művei:

Aki hallja, aki nem hallja (elbeszélések)

Jessze majortól az Uraiig (elbeszélések)

Gyökerezés (elbeszélések) 1992.

**Osztojkán Béla** (Csenger, 1948. II. 8.-) Hosszú ideig felváltva Debrecenben és Budapesten élt. 1966-1976 között a Ganz MAVAG-ban esztergályos, marós volt. Írásai 1977 januártól jelentek meg rendszeresen. 1978-ban Móricz Zsigmond irodalmi ösztöndíjas, azóta szellemi szabad foglalkozású. 1985-től a fővárosi VI. kerületi tanács cigányügyi koordinációs bizottságának titkára. 1986-ban a Magyarországi Cigányok Kulturális Szövetsége egyik szervezője. Később, kilépett a szervezetből és 1989-től a Phralipe Független Cigány Szervezet ügyvezető titkára, elnöke. A Phralipe Alapítvány megbízott elnöke, a Phralipe című. folyóirat főszerkesztője. 1990-1991-ben a Magyarországi Roma Parlament szóvivője, 1991 -93-ban főtitkára volt.

Főbb művei:

Halak fekete citerában (versek) 1981.

Hóesés hűségben (versek) 1983.

Nincs itthon az isten (elbeszélések) 1985.

Halottak gyertyafényben

[dr.Szőke Judittal] Hogyan kell? (kisebbségi autonómiák, Roma önkormányzatok) 1994.

Megkérdezem Önt is (interjúk) 1994.

Antyin Jóskának nincs, aki megfizessen (regény) 1997.

**Rácz Lajos** (1944-) 1963-ban költözött Budapestre s azóta is a fővárosban él. A Kethano Drom főmunkatársa. Főbb műve:

Emléket égetek (költemények) 1994.

**Rostás-Farkas György** (Újkígyós, 1949-) A Magyar Újságírók Országos Szövetségének tagja, a Kethano Drom = Közös Út főszerkesztője. Főbb művei:

Megváltásért (versek) 1989.

[Karsai Ervinnel] Cigány-magyar, magyar-cigány szótár, 1990.

[Karsai Ervinnel] Cigány-magyar képes olvasókönyv, 1991.

Cigányságom vállalom (próza) 1992.

Apám meséi (mesék), 1992.

Tiétek a szívem (gyerekversek) 1994.

Maladyipe - Találkozás (műfordítások) 1993.

Saint-Exupery:Kis herceg (műfordítások) 1994.

Aranyhídon (versek) 1995.

**Szécsi Magda** (Kornádi, 1958. V.9.-) Újságíró, grafikus, költő, író és meseszerző. Kilenc éves ko­rában megnyert egy országos mesepályázatot. Hányatott gyerekkora és nehéz fővárosi évek után Tatán telepedett le. 1985 óta ír rendszeresen. Első írásait a Nők Lapja közölte. Jelenleg Budapesten él és dolgozik.

Eddigi kötetei:

Az aranyhalas lószem tükre 1988.

A fekete bálvány birodalma 1993.

Madarak aranyhegedűn (mese) 1996.

Oroszlán Szlán királysága (mesék) 1996.

**Szepesi József** (Salgótarján, 1948.IV. 3-) Apja cipő- és hegedűjavításokat vállalt, de festett, raj­zolt és a szoborkészítéshez is értett. A művészetek iránti rajongását tőle örökölte. Újságíró vagy plakátfestő szeretett volna lenni. Első versei a Nógrád irodalmi mellékletében jelentek meg. Ezt követően főleg a Palócföld és a Napjaink közölte írásait. 1986-tól él Budapesten. Az 1992-ben meg­szűnt Románo Nyevipe - Cigány Újságnál helyezkedett el. Később ő lett a lap főszerkesztője. 1994-ben, munkanélküli újságíróként néhány hónapot az Egyesült Államokban töltött.

Főbb művei:

Fekete korall antológiában (versek) 1981.

A mámor templomában (versek) 1993.

Putrik és paloták (riportok) 1996.

**Szolnoki Csanya Zsolt** (Miskolc, 1962. 03. 26.) – verseket ír

Az elmúlt idők híres muzsikusai

Czinka Panna (1711—1772) hegedűsnő. Férjével és annak testvéreivel alakította meg és vezette kora leghíresebb együttesét. Czinka Pannát tekinthetjük az első mai értelemben vett cigányprímásnak.

Bihari János (1764—1827) zeneszerző és hegedűművész.

Dankó Pista (1858—1903) szegedi cigányprímás. Kora legnépszerűbb dalszerzője.

Banda Marci (1847—1924) prímás.

Rácz Aladár (1886—1958) cimbalmos. Kossuth-díjas kiváló művész, zeneakadémiai tanár volt.

Dzsessz és kávéházi zene

Oláh Kálmán zongorista, zeneszerző.

Egri János dzsesszbőgős.

Snétberger Ferenc gitáros.

Balázs Elemér dobos.

Szakcsi Lakatos Béla zongorista.

Ráduly Mihály fuvolás és szaxofonos.

Pege Aladár bőgős.

Kathi Horváth Lajos

Szabados György

Világhírű klasszikus zeneszerzők, akik nagyra értékelték a cigányzenét:

Johann Strauss: Cigánybáró

Lehár Ferenc: Cigányszerelem

Brahms: Cigánydalok

Bizet: Carmen

Verdi, Liszt, Mozart, Haydn